- 204 - 



Om Pseudoflageller og Børsteknipper hos Pediastrum 

 clathratum (Schröter) Lemm. 



Resumé 

 af 



Johs. Boye Petersen. 



1. »Pseudoflageller« hos Pediastrum clathratum. Lemmermann har 

 1910 beskrevet en Dannelse hos denne Art, som han kalder »Pseudoflagel- 

 ler« (Fig. 1). Disse skal være fine Protoplasmatraade, der fra Cytoplasmaet 

 rager ud gennem en Pore i Spidsen af hver Randcelle. Paa Materiale af 

 Pediastrum clathratum, konserveret i Formalin, fra Bure Sø har jeg kunnet 

 finde lignende Dannelser (Fig. 3); men disse er identiske med de af mig 

 tidligere omtalte Børsteknipper hos denne Art. Det er ved Konserverin- 

 gen, at de enkelte Børster er klæbede sammen og bøjede til Siden. I Virke- 

 ligheden har disse tynde Traade heller ikke nogen Forbindelse med Cel- 

 lens Protoplasma, da Cellens Spids er lukket af en tynd Væg i Bunden 

 af en lille Fordybning, hvori Børsteknippet er fæstet (Fig. 2 og 3). 



2. Pediastrum clathratum bærer ikke Børsteknipper i Bure Sø om 

 Vinteren, medens Pediastrum Boryanum har disse Dannelser hele Aaret 

 rundt i denne Sø. Dette Forhold gjorde jeg opmærksom paa i 1912 (p. 167) 

 og tillige omtalte jeg, at selv om Sommeren har ikke alle Pediastrum - 

 kolonier Børsteknipper, idet disse kun findes paa Individer, der hverken 

 er særlig gamle eller særlig unge. 



Jeg har nu undersøgt de to Arters Udbredelse og er kommet til det Re- 

 sultat, at Pediastrum Boryanum er en udpræget Ubiquist, medens P. 

 clathratum synes at have en tydelig begrænset Udbredelse, saaledes at 

 man maa antage, at den skal have varmt Vand for at kunne formere sig. 

 Aarsagen til, at P. Boryanum kan have Børsteknipper hele Vinteren igen- 

 nem søger jeg da deri, at den er i Stand til at formere sig, selv om Vandet 

 er koldt; derimod standser antagelig P. clathratum's Formering ved ca. 

 10° C. og hele den kolde Aarstid igennem dannes ingen nye Kolonier og 

 de forhaandenværende mister hurtigt deres Børster. 



